Y brifysgol yn cynnig llwybrau amgen newydd i mewn i addysgu | Y Brifysgol Agored yng Nghymru
Y brifysgol yn cynnig llwybrau amgen newydd i mewn i addysgu
Mae'r Brifysgol Agored yng Nghymru wedi croesawu penderfyniad Cyngor y Gweithlu Addysg i achredu ei rhaglen lwybrau amgen i addysgu.
Ceir manylion llawn yr achrediad ar wefan y CGA.
'Mae'r penderfyniad i achredu ein cwrs TAR yn newyddion gwych i ysgolion, disgyblion a dysgwyr rhan amser ledled Cymru,' meddai Sarah Stewart, Cyfarwyddwr y TAR ar ran y Brifysgol. 'Diolch i Gyngor y Gweithlu Addysg, Llywodraeth Cymru, yr ysgolion partner a chonsortiau rhanbarthol, yn ogystal â staff y Brifysgol am eu gwaith caled. Mae'r Brifysgol eisoes yn cynnig graddau rhan-amser mewn Nyrsio a Gwaith Cymdeithasol, ac mae ychwanegiad y cwrs TAR yn cryfhau ein safle fel prifysgol ar gyfer astudio galwedigaethol.'
Ers 50 mlynedd, mae'r Brifysgol Agored wedi dyfeisio dulliau arloesol o ddod ag addysg i mewn i'n cartrefi. Yr ydym wedi agor lan addysg uwch i fwy a mwy o bobl, a gwneud yr amhosib yn bosib. Bydd y rhaglen TAR hon yn cynnig addysgu fel opsiwn i bobl sydd eisiau newid gyrfa heb orfod rhoi'r gorau i weithio. Mewn sawl achos, byddant yn cyfrannu profiadau bywyd a sgiliau o ddiwydiannau eraill, a thrwy hynny cyfoethogi'r addysgu yn ein dosbarthiadau.
Sarah Stewart, Cyfarwyddwr y TAR, y Brifysgol Agored yng Nghymru
'Mae ein ffocws yn awr yn symud at recriwtio myfyrwyr ar gyfer ein cohort gwyddoniaeth uwchradd yng Ngwanwyn 2020, a'r cynnig cyflawn o bynciau TAR ym mis Hydref. Yr wyf yn annog unrhyw un sydd â diddordeb astudio ar gyfer y TAR i gysylltu cyn gynted â phosib.'